Ce este de fapt un ciclon tropical și cum se intensifică. Cele mai puternice astfel de fenomene au dus la sute de mii de morți
După alertele meteo de furtună din ultimele zile, multă lume se întreabă ce este de fapt un ciclon. Publicația Britannica.com arată că un astfel de fenomen este o furtună circulară intensă care își are originea deasupra oceanelor tropicale calde. Atrăgând energie de la suprafața mării și menținându-și puterea atât timp cât rămâne deasupra apei calde, un ciclon tropical mai slab se poate maturiza pentru a deveni un ciclon tropical mult mai puternic. Puterea vântului din timpul unui astfel de fenomen poate depăși 320 km/oră, pagubele pot deveni rapid uriașe și pot exista sute de mii de morți.